Motorfietsryer sterf naby Groot-BrakrivierArgieffoto (Foto: AlexVan, Pixabay) ŉ Man, vermoedelik in sy 50’s, is dood in ŉ motorfietsongeluk Sondagmiddag naby Groot-Brakrivier in die Wes-Kaap. Russel Meiring, woordvoerder van ER24, het gesê die ongeluk het op die R102 plaasgevind. “Volgens die man se vriendin wat op die toneel was, het haar vriend beheer oor die motorfiets verloor en teen die versperrings langs die pad gebots,” het Meiring gesê. Die motorfiets se wrak is aan die kant van die pad aangetref, met die man se liggaam daar naby. “Hy het ongelukkig reeds gesterf aan verskeie beserings. Niks kon vir hom gedoen word nie en hy is op die toneel dood verklaar.” Die polisie ondersoek die voorval.